עוזי ימין

עוזי ימין (נולד ב-18 בספטמבר 1968) הוא איש עסקים ישראלי-אמריקאי ומכהן כיו"ר חברת דלק US, חברת אנרגיה מתחדשת מיום היווסדה ונמנה עם מקימיה. בעבר שימש כמנהל תחום ביטוח אלמנטרי במשרד האוצר וסמנכ"ל כלל ביטוח.<ref name=":2" />

ימין גר בנאשוויל, טנסי, ולו שלושה ילדים<ref name=":0"></ref>.

== ביוגרפיה ==
עוזי ימין נולד בירושלים למשפחה אשר עלתה מעיראק לישראל בשנת 1951. אִמו של ימין נולדה בבגדאד ואביו במוסול שבעיראק. בפברואר 1987 ימין התגייס לצה"ל, ומשם השתחרר בפברואר 1990<ref name=":0" />.

עוזי ימין הוא רואה חשבון במקצועו, בעל תואר ראשון במשפטים, חשבונאות וכלכלה ובעל תואר שני במנהל עסקים מהאוניברסיטה העברית בירושלים, שם גם שימש כמרצה בחוג לחשבונאות<ref name=":0" />.

ימין החל בקריירה העסקית שלו כמנהל תחום ביטוח אלמנטרי במשרד האוצר. לאחר מכן עזב ימין את המגזר הציבורי, והצטרף כסמנכ"ל ביטוח אלמנטרי בחברת כלל ביטוח. לאחר זמן מה הצטרף לקבוצת דלק כסמנכ"ל כספים.

==== פעילותו בקבוצת דלק וניהול דלק US ====
שנותיו של ימין בחברה התאפיינו ברכישות תחנות דלק וחנויות נוחות, תאגידי נפט, בתי זיקוק ותשתיות לשינוע דלקים בארצות הברית. דבר זה הפך את החברה מקמעונאית אשר מפעילה תחנות דלק וחנויות נוחות - לבעלים של בתי זיקוק וליצרנית דלקים, אספלט ואנרגיה מתחדשת<ref></ref>.

בשנת 2001 הצטרף ימין ל-"דלק" חברת הדלק הישראלית לשמש כסמנכ"ל הכספים של החברה. באותה שנה היגר לארצות הברית עם משפחתו, כאשר נבחר לפתח את עסקי החברה במדינה ולחפש תחנות דלק לרכישה. העסקה הראשונה של ימין בארצות הברית הייתה רכישת 198 תחנות דלק וחנויות נוחות של רשת MAPCO Express במחיר 147$ מיליון דולר<ref></ref>. עסקה זו הניחה את היסודות להקמת חברת "דלק US" ואת ימין לנשיא החברה מיום היווסדה<ref name=":1"></ref><ref></ref>.

מלבד רכישת MAPCO Express, בשנת 2004 ימין רכש את חברת "Williams Oil". בעסקה זו נרכשו 89 תחנות שהחברה הפעילה ועוד 11 תחנות שהופעלו על ידי זכיינים – בסה"כ 100 תחנות דלק וחנויות נוחות. העסקה כללה גם נכסי הפצת מוצרי דלק<ref></ref>.

בשנת 2004 מונה ימין באופן רשמי למנכ"ל החברה.

בשנת 2005 ביצע ימין רכישה של 25 תחנות דלק הממוקמות בנאשוויל מתאגיד הנפט והגז BP תמורת 33.5$ מיליון דולר<ref></ref>. באותה שנה רכש ימין את בית הזיקוק טיילור אשר יושב בטקסס, ובכך הכניס את החברה לתחום זיקוק הדלק.

בשנת 2006 רכש 43 תחנות דלק וחנויות נוחות הנמצאות במדינות ג'ורג'יה וטנסי תמורת 50$ מיליון דולר<ref></ref>, ובאותה שנה הוביל ימין את החברה להנפקה בבורסה לניירות ערך בניו יורק<ref></ref>, וכהוקרה פתח את יום המסחר בבורסה בפעם הראשונה.

בשנת 2011 הרחיב את עסקי הזיקוק ופעילות הולכת הנפט על ידי רכישת חברת Lion Oil<ref></ref>.

בשנת 2012 רכש ימין את קו צינורות להולכת הנפט Nettleton ושני מסופי דלק: מסוף Big Sandy ומסוף דלק צפונית לליטל רוק. בנוסף רכש גם צינור להולכת נפט באורך כ-240 ק"מ (149 מייל) המחבר בין הערים אלדורדו והלנה במדינת ארקנסו<ref></ref>.

בשנת 2012 הוביל את הפרדת פעילויות החברה בכך שהפריד בין בתי הזיקוק למיכלי האחסון וצינורות הובלת הדלק. לצורך זאת קידם ביחד עם יצחק תשובה את הנפקת חברת Delek Logistics Partners, L.P, בבורסה לניירות ערך בניו יורק, וכהוקרה פתח את יום המסחר בבורסה בפעם השניה<ref></ref>.

בשנת 2015 הוביל ימין את המשא ומתן לקניית אלון US, חברת הבת של דור-אלון. בסופו של המשא ומתן נרכשו מניות החברה והשליטה בה תמורת 570 מיליון דולר.

בשנת 2017 רכשה חברת דלק US את שאר מניות אלון US. עסקת המיזוג ביניהן הוסיפה לדלק US פעילות בתחום האספלט, 307 תחנות דלק, תשתיות הולכה ושני בתי זיקוק.

=== הקמת בנק דיגיטלי בישראל ===
בשנת 2018, חבר עוזי ימין לאחד ממייסדי צ'ק-פוינט, מריוס נכט להקמת בנק דיגיטלי אשר יתחרה בבנקים בישראל ויעניק ללקוחות הבנק שירותי עובר ושב מקוונים.

==קישורים חיצוניים==

== הערות שוליים ==

קטגוריה:אנשי עסקים אמריקאים
קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים
קטגוריה:דירקטורים אמריקאים
קטגוריה:טנסי: אישים
קטגוריה:אמריקאים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1968